Den sidste del af den 2,7 km lange ringvej omkring det nye Aarhus Universitetshospital i Skejby er nu færdig. Den sidste etape af den nye ringvej, Palle Juul-Jensens Boulevard, åbnede torsdag morgen.

Det bliver derfor nemmere at komme til og fra hospitalet. Trafikken har ellers været et stort problem i på hospitalet i Skejby de seneste år.

- Det er en rigtig glædelig dag, fordi vi har haft rigtig meget bøvl med trafikken her de sidste tre år, hvor der har foregået de her forberedelser til det her. Vi har både haft patienter, der er kommet for sent til deres aftaler på grund af det her, fordi trafikken har stået stille, og de ansatte har også i perioder haft meget svært ved at komme frem og tilbage, når de skulle til og fra arbejde, siger hospitalsdirektør, Gert Sørensen.

Nye betonvægge på hospital er fire meter tykke

Den nye Ringvej skal gøre det lettere for bilister, der kommer til og fra hospitalet at komme hurtigt til. Der er blandt andet fire indgange på ringvejen.

- Det betyder jo, at når vi er færdige med den her hospitals-by, at der vil være over 3.000 patienter på hverdage, der kommer til og fra os til ting, de skal have undersøgt eller foretaget. De får mulighed for at komme hertil også fra forskellige vinkler, siger hospitalsdirektør Gert Sørensen.

Der blev torsdag uddelt rundstykker til de første bilister på vejen.

Øverst kan du se et interview med hospitalsdirektør Gert Sørensen

Nedenfor kan du se et indslag om et andet byggeri på Aarhus Universitets Hospital i Skejby